text: Niels Juel Arge skrivaði fimm bøkur í røðini Teir sigldu úti um føroyingar, sum sigldu úti undir seinna heimsbardaga. Fleiri enn 150 føroyingar sigldu við donskumskipum, tann 9. apríl 1940, umframt aðrir sum høvdu bústað uttanfyri Føroyar. Bert fáir av hesum monnum komu heimaftur, meðan kríggið stóð. Teir hildu fram at sigla, og krígssiglingin førdi teir víða um.
text: #000000
text: Triðja bókin hjá Niels Juel Arge í røðini „Teir sigldu úti“ er ikki minni spennandi og upplýsandi lesnaður enn tær báðar fyrru bøkurnar. Hesaferð verður eitt nú gjørt burturúr teimum korum, sum føroyingar livdu undir í kinesiska býnum Shanghai øll fimm stríðsárini. Har var kríggj millum japanarar og kinesarar, og sjómenn kundu ikki vænta at sleppa við lívinum, komu teir í kløtur við myndugleikarnar. So galið bleiv tað ikki hjá argjamanninum Leander Mortensen og mykinesmanninum Brinch Jacobsen, men hjá teimum var nóg ringt kortini.
text: #000001
text: Innansyndis í Eystrasalti og Norðsjónum sigldu eisini føroyingar á skipum til havnir í Týsklandi og øðrum londum, sum týskurin hevði hersett. Ein var hvalbingurin Eli Baerentsen, sum búði í Svøríki. Hann hjálpti havnarmanninum Poul Poulsen á Kák úr đanskari týsklandssigling til Svøríkis. Teir smuglaðu hann í kjølinum.
text: #000002
text: Fuglfirðingurin Edmund Jacobsen var stadddur í London undir tí ringastu bumbingini, men slapp heim til Føroya við farmaskipinum „Barandu“ og hitti gentu sína aftur í Havn.
text: #000005
text: Hesar og fleiri aðrar frásagnir frá monnum, sum sigldu úti undir krígnum, eru at lesa í triðju bókini hjá Niels Juel Arge „Teir sigldu úti“, sum er prýdd við mongum kortum og myndum.
text: #000006
text: Niels Juel Arge skrivaði ...
text: #000009
text: Teir sigldu úti 3 er tøk sum ljóðbók
text: #000010